# data[].attributes.headline
ΑΣΤΡΙΚΟ ΝΕΦΕΛΩΜΑ

# data[].attributes.subject
ΑΣΤΡΙΚΟ ΝΕΦΕΛΩΜΑ

# data[].attributes.body
Αποτελείται κυρίως από Υδρογόνο και αποτελεί το μαιευτήριο των άστρων. Η βαρύτητα οδηγεί τα άτομα του υδρογόνου σε σύγκρουση και αυτά θερμαίνονται. Όταν συγκεντρωθεί αρκετή ποσότητα ύλης, ώστε να σχηματίζει έναν αρκετά πυκνό πυρήνα, η βαρυτική πίεση και η θερμική ενέργεια που παράγεται εκκινούν την θερμοπυρηνική σύντηξη του Υδρογόνου σε Ήλιο, με παράλληλη απελευθέρωση ενέργειας. Ένα αστέρι μόλις έχει γεννηθεί. Τα άστρα, ανάλογα με την αρχική ποσότητα υδρογόνου που περιέχουν, μπορούν να έχουν διαφορετικά μεγέθη.

# data[].attributes.body
Αν ένας Ερυθρός Υπεργίγαντας είναι τόσο μεγάλος, που ακόμη και μετά από μια Υπερκαινοφανή Έκρηξη διατηρεί αρκετή μάζα, θα υποστεί βαρυτική κατάρρευση σε τέτοιο βαθμό που και ο ίδιος ο χωρόχρονος θα στρεβλωθεί σε ένα σημείο από το οποίο δε θα μπορεί να δραπετεύσει ούτε το ίδιο το φως. Η εναπομένουσα μάζα θα καταρρεύσει σε μια «μοναδικότητα» άπειρης πυκνότητας που ονομάζεται Μαύρη Τρύπα.

# data[].attributes.body
Ένα μέσο άστρο όπως ο Ήλιος εξισορροπεί δύο αντιμαχόμενες δυνάμεις
Την Βαρυτική κατάρρευση και την Πυρηνική Σύντηξη

# data[].attributes.headline
ΕΡΥΘΡΟΣ ΓΙΓΑΝΤΑΣ

# data[].attributes.subject
ΕΡΥΘΡΟΣ ΓΙΓΑΝΤΑΣ

# data[].attributes.body
Όταν ένα μέσο άστρο ξεμένει από καύσιμα διαστέλλεται και μετατρέπεται σε έναν ερυθρό γίγαντα.

# data[].attributes.headline
ΥΠΕΡΜΕΓΕΘΗ ΑΣΤΡΑ

# data[].attributes.subject
ΥΠΕΡΜΕΓΕΘΗ ΑΣΤΡΑ

# data[].attributes.body
Τα Υπερμεγέθη Άστρα που προέρχονται από ένα αστρικό Νεφέλωμα είναι πολύ μεγαλύτερα του Ήλιου. Σε σύγκριση με ένα μέσο άστρο, τα υπερμεγέθη άστρα καίνε τα καύσιμά τους ταχύτατα, γεγονός που τα κάνει θερμότερα και για το λόγο αυτό είναι γαλάζια. Επίσης τα καύσιμά τους εξαντλούνται γρήγορα και για τον λόγο αυτό ζουν λιγότερο.

# data[].attributes.headline
ΥΠΕΡΚΑΙΝΟΦΑΝΗΣ

# data[].attributes.subject
ΥΠΕΡΚΑΙΝΟΦΑΝΗΣ

# data[].attributes.body
Μετά το στάδιο του Ερυθρού Υπεργίγαντα, ένα μεγάλο αστέρι θα πεθάνει με έναν από τους πιο εντυπωσιακούς τρόπους. Με μια Υπερκαινοφανή Έκρηξη. Τα βαρύτερα χημικά στοιχεία καταρρέουν απουσία της θερμοπυρηνικής σύντηξης. Η πίεση αυξάνει τόσο πολύ που οδηγεί σε μια πυρηνική έκρηξη που συνοδεύεται από ένα ωστικό κύμα και εκπομπή τεράστιων ποσών ενέργειας στο διάστημα.

# data[].attributes.headline
ΠΛΑΝΗΤΙΚΟ ΝΕΦΕΛΩΜΑ

# data[].attributes.subject
ΠΛΑΝΗΤΙΚΟ ΝΕΦΕΛΩΜΑ

# data[].attributes.body
Ένας Ερυθρός Γίγαντας κάποτε γίνεται ασταθής και διαλύεται. Η πίεση, εξαιτίας των θερμοπυρηνικών αντιδράσεων, εκτοξεύει τα εξωτερικά του στρώματα στο διάστημα, ενώ στο κέντρο παραμένει ένας μικρός πυρήνας,  λόγω βαρύτητας. Το αέριο που εκτοξεύτηκε στο διάστημα σχηματίζει πλέον ένα Πλανητικό Νεφέλωμα.

# data[].attributes.headline
ΛΕΥΚΟΣ ΝΑΝΟΣ

# data[].attributes.subject
ΛΕΥΚΟΣ ΝΑΝΟΣ

# data[].attributes.body
Ο εναπομένων πυρήνας ενός ερυθρού γίγαντα ονομάζεται Λευκός Νάνος. Οι λευκοί νάνοι, συνήθως έχουν μάζα ίση με τη μάζα του Ήλιου στο μέγεθος, όμως, της Γης. Για τον λόγο αυτό είναι αρκετά πυκνοί. Περίπου το 97% των άστρων του Γαλαξία μας θα γίνουν κάποτε λευκοί νάνοι.

# data[].attributes.headline
ΑΣΤΡΟ ΝΕΤΡΟΝΙΩΝ

# data[].attributes.subject
ΑΣΤΡΟ ΝΕΤΡΟΝΙΩΝ

# data[].attributes.body
Ένα Άστρο Νετρονίων είναι το αποτέλεσμα της βαρυτικής κατάρρευσης των υπολειμμάτων ενός Υπερμεγέθους Άστρου μετά την Υπερκαινοφανή Έκρηξη. Η βαρύτητα σε αυτό είναι τόσο μεγάλη, ώστε να αναγκάζει τα πρωτόνια να συνδεθούν με τα ηλεκτρόνια δημιουργώντας νετρόνια και άλλα υποατομικά σωματίδια τα οποία εκτοξεύονται στο διάστημα. Οι Αστέρες Νετρονίων περιστρέφονται ταχύτατα, διαθέτουν τεράστιο μαγνητικό πεδίο και αποτελούν ορισμένα από τα πυκνότερα αντικείμενα στο Σύμπαν. Μια τυπική ακτίνα ενός αστέρα νετρονίων είναι περίπου 10Km. Αν υποθέσουμε πως ένα άστρο νετρονίων είχε το μέγεθος σπιρτόκουτου, τότε θα έπρεπε να ζυγίζει περίπου 5 δισεκατομμύρια τόνους

# data[].attributes.headline
ΕΡΥΘΡΟΣ ΥΠΕΡΓΙΓΑΝΤΑΣ

# data[].attributes.subject
ΕΡΥΘΡΟΣ ΥΠΕΡΓΙΓΑΝΤΑΣ

# data[].attributes.body
Όταν ένα Υπερμέγεθες Άστρο ξεμένει από καύσιμα διαστέλλεται σε τρομακτικό βαθμό και μετατρέπεται σε έναν Ερυθρό Υπεργίγαντα. Μερικά από τα μεγαλύτερα άστρα που γνωρίζουμε είναι Ερυθροί υπεργίγαντες. Στον πυρήνα τους σχηματίζονται τα βαρύτερα χημικά στοιχεία, όπως το Μαγνήσιο, το Τιτάνιο και ο Σίδηρος.